Seppo Rapo

**Seppo Rapo** (s. Vaasa) on suomalainen koneautomaatioinsinööri. Hän on ollut Vaasan kaupunginvaltuutettu 2005–2017, kaupunginhallituksen puheenjohtajana vuosina 2012–2017 sekä Vaasan Sähkö Oy:n hallituksen jäsen vuodesta 2015–2018. Hänen puolueensa on kokoomus. Harrastuksenaan Rapo on perustanut luovutettukarjala.fi-sivuston.

Rapon molemmat vanhemmat ovat kotoisin Lumivaaran Kumolan kylästä ja ovat asuneet myös Lahdenpohjan kauppalassa. He asettuivat sodan jälkeen asumaan Vaasaan. Karjalaisuus on Rapon mukaan ollut läsnä hänen elämässään koko ajan. Rapo on toimittanut perustamalleen luovutettukarjala.fi-sivustolle Karjalan historian esittelyjä, siirtänyt alueen karttoja digitaaliseen muotoon ja kerännyt sivustolle tuhansia valokuvia.

Rapo on ollut Karjalan Liitto ry:n hallituksen jäsen sekä Karjalan Liitto ry:n liitovaltuuston jäsen. Tällä hetkellä hän toimii Lumivaara-Perinneyhdistyksen ja Rapon Sukuseura ry:n puheenjohtajana, rivijäsenenä hän on useissa Karjala-järjestöissä. Rapo on pitänyt lukuisia esitelmiä luovutetusta Karjalasta Suomessa sekä myös Venäjällä ja Virossa. Seppo Rapo toimii Seinäjoen Peräseinäjolla sijaitsevan Kulttuuritalo Pokin hallituksessa, talossa toimii Lumivaara-Museo jonka museotoimikunnan jäsen Seppo Rapo on.

Rapo on palkittu Karjalaisen kulttuurin hyväksi tehdystä työstä Karjalan Liiton kultaisella ansiomerkillä sekä Siirtoväen muisto-mitalilla. Lumivaara-yhteisöt ovat valinnet hänet Vuoden Lumivaaralaiseksi vuonna 2010. Siviilityöstään Seppo Rapo on palkittu Suomen Valkoisen Ruusun I luokan mitalilla. 

Rapon luoma Internet-sivusto luovutettukarjala.fi on Suomen vanhimpia ja merkittävimpiä Karjala-sivustoja. Rapo on toteuttanut monia Karjalasta kertovia internet-sivustoja muun muassa Lumivaarasta, Jaakkimasta ja Lahdenpohjasta. Hän on toiminut myös Internet sivustojen toteutuksen kouluttajana Karjalan Liitossa.    

Luovutettukarjala.fi.sivustolla olevia hänen toteuttamiaan digitaalisia karttoja käytetään laajasti eri julkaisuissa Suomessa ja ympäri maailmaa. Rapo on tuottanut luovutettukarjala.fi-sivustolle Karjalan historian, pitäjäkohtaisen historian sekä sijoittanut noin kaksituhatta valokuvaa luovutetusta Karjalasta, jotka hän on kerännyt eri henkilöiltä. Rapon kuvakokoelma käsittää noin 7000 valokuvaa luovutetusta Karjalasta. Rapon kirjakokoelma käsittää noin 20 hyllymetriä Karjalasta kertovaa kirjallisuutta, kirjakokoelma on Suomen suurimpia yksityisen henkilön omistamia Karjala-kirjakokoelmia.

Rapo on matkustellut laajasti kaikkialla luovutetussa Karjalassa sekä Aunuksen- ja Vienan-Karjalassa. 

Rapo on toimittanut valokuvia ja muuta materiaalia useaan televisio-ohjelmaan, muun muassa Elisenvaaran pommituksesta kertovaan dokumenttiin. Luovutettukarjala.fi sivustolla on myös Venäjänkielinen osio.

Rapon lopetettua paikallispoliitikon uran vuonna vuona 2018 ja lopullisesti vuonna 2021 on hän sen jälkeen keskittynyt erilaisiin Karjala-asioihin. Rapon aloitteesta perustettiin mm vuonna 2022 Lumivaara-Museo ry jonka hallituksen jäsen hän on ollut alusta alkaen.

Oman poliittisen toiminnan aktiivisuuden jälkeen vuodesta 2018 Rapo on keskittynyt Karjala-asioiden ohessa keräilyharrastuksiin mm moottoreihin ja jatkosodan aikaisiin puhdetöihin. Moottoreita on esillä Vaasan Auto- ja Moottorimuseossa.

Rapon keräämiä puhdetöitä on ollut esillä mm Vaasan Vähässäkyrössä alkuvuodesta 2025, Vantaalla ja Porvoossa tammikuussa 2026. Lisäksi hän on pitänyt esitelmiä puhdetöistä ja tehnyt niistä esittelyvideoita.

## Lähteet

## Aiheesta muualla

* Luovutettukarjala-sivusto
* Kuntalehti
* Uutis Vuoksi 
* Etelä-Saimaa 
* Karjalainen 
* Viiskunta
* Aamulehti
* Karjala-lehti
* Vasabladet
* Esitelmä Viipurissa
* Karjalaisten sijoittuminen sotien jälkeiseen Suomeen, video
* Puhdetyövideo
* Puhdetyöt Vähässäkyrössä
*Puhdetyöt Vantaalla
* Puhdetyöt Porvoossa
*Vanhat koneet, Matti-Kultti-moottori
*Matti Kultti-moottori, video
*Vanhoja työkaluja, video
*Huopatossutehtaan leimasin Karjalan Liiton virtuaalimuseossa
*Käsisveivattava ompelukone Karjalan Liiton Virtuaalimuseossa